
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 295 

21 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση απόφασης «Χαρακτηρισμός ως διατηρητέ¬ 
ου του κτιρίου που βρίσκεται επί της Αγ. Δημητρίου 
48, στη Θεσσαλονίκη και καθορισμός ειδικών όρων 


προστασίας και περιορισμών δόμησης». 1 

Παραχώρηση λωρίδας σε κοινή χρήση από το υπ’ α- 
ριθμ. 336 γήπεδο, που βρίσκεται εντός ορίων οικι¬ 
σμού Νέας Φιλαδέλφειας του Δήμου Καλλιθέας 
Νομού Θεσσαλονίκης. 2 


Έγκριση για το χαρακτηρισμό χώρου Δημοτικού οικο¬ 
πέδου, «Τροποποίηση των όρων δόμησης και έ¬ 
γκρισης περιγράμματος, για την ανέγερση Κλει¬ 
στού Γυμναστηρίου - Αίθουσας Πολλαπλών Χρήσε¬ 
ων για σχολική χρήση, εντός του οικισμού του 
Δήμου Πελασγίας Ν. Φθιώτιδας. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην υπ’ αριθμ. 996/10.2.1993 
απόφαση του Νομάρχη Χαλκιδικής και έκθεση της ε¬ 
πιτροπής την οποία επικυρώνει η απόφαση 996/ 
10.2.1993. 4 


ΑΠΟΦΑΣΕΙ Σ 

Αριθ. 1988 (1) 

Ανάκληση απόφασης «Χαρακτηρισμός ως διατηρητέου 
του κτιρίου που βρίσκεται επί της Αγ. Δημητρίου 48, 
στη Θεσσαλονίκη και καθορισμός ειδικών όρων προ¬ 
στασίας και περιορισμών δόμησης». 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

Του άρθρου 95, παρ. 5 του Συντάγματος «Η Διοίκηση έ¬ 
χει υποχρέωση να συμμορφώνεται προς τις δικαστικές α¬ 
ποφάσεις». 

Του άρθρου 1 του Ν. 3068/2002 (ΦΕΚ Α' 274) «Συμμόρ¬ 
φωση της Διοίκησης προς τις δικαστικές αποφάσεις και 
άλλες διατάξεις». 


Του Ν. 1577/1985 (ΦΕΚ Α' 210) «Γενικός Οικοδομικός 
Κανονισμός» και ειδικότερα του άρθρου 4 αυτού, όπως το 
άρθρο αυτό τροποποιήθηκε με το Ν. 1772/1988 (ΦΕΚ Α' 
91), συμπληρώθηκε με το άρθρο 22 του Ν. 2300/1995 
(ΦΕΚ Α'69) και αντικαταστάθηκε με το άρθρο 3 του Ν. 
2831/2000 (ΦΕΚΑ' 140) «Τροποποίηση των διατάξεωντου 
Ν. 1577/1985 «Γενικός Οικοδομικός Κανονισμός» και άλ¬ 
λες πολεοδομικές διατάξεις». 

Του Π.Δ. 358/1986 (ΦΕΚΑ' 158) «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτηρι¬ 
σμό κτιρίων ως διατηρητέων ή οικισμών ή τμημάτων αυ¬ 
τών ως παραδοσιακών. 

Του Π.Δ. 331/2001 (ΦΕΚ Α' 221) «Οργανισμός του Υ¬ 
πουργείου Μακεδονίας - Θράκης». 

Του άρθρου 29 Α'του Ν. 1558/1985 «Κυβέρνηση και Κυ¬ 
βερνητικά Όργανα» (Α' 137), που προστέθηκε με το άρ¬ 
θρο 27 του Ν. 2081/1992 (Α' 154) και αντικαταστάθηκε με 
τηνπαράγραφο 2ατου άρθρου 1 του Ν. 2469/1977 (Α'38) 

2. Τις αποφάσεις: 

Υ. 704/19.8.1988 (ΦΕΚ 575 Β') του Πρωθυπουργού για 
τη μετονομασία του Υπουργείου Βόρειας Ελλάδας σε Υ¬ 
πουργείο Μακεδονίας - Θράκης. 

1631/3.7.1992 (ΦΕΚ815Δ") του Υπουργού Μακεδονίας - 
Θράκης για το χαρακτηρισμό ως διατηρητέου του κτιρίου 
που βρίσκεται επί της οδού Αγ. Δημητρίου 48, στη Θεσ¬ 
σαλονίκη και για τον καθορισμό ειδικών όρων και περιορι¬ 
σμών δόμησης αυτού. 

3. Την υπ’ αριθμ. 1561/2001 απόφαση του Συμβουλίου 
της Επικράτειας με την οποία ακυρώθηκε η υπ’ αριθμ. 
1631/3.7.1992 απόφαση Υπουργού Μακεδονίας - Θράκης 
(ΦΕΚ 815 Δ), για τους λόγους, που αναφέρονται στο σκε¬ 
πτικό αυτής. 

4. Τις από 28.6.2002 (Α.Π. 5678/17.7.2002) και 11.4.2003 
(Α.Π. 1988/11.4.2003) αιτήσειςτωνσυνιδιοκτητώντου κτι¬ 
ρίου της οδού Αγ. Δημητρίου της πόλης της Θεσσαλονί¬ 
κης, με τις οποίες ζητούν την ανάκληση της ακυρωθείσης 
από το Σ.τ.Ε. υπουργικής απόφασης 1631/3.7.1992 (ΦΕΚ 
815 Δ) και την κατεδάφιση του συγκεκριμένου κτιρίου, α¬ 
ποφασίζουμε: 

1. Ανακαλούμε την υπ’ αριθμ. 1631/3.7.1992 (ΦΕΚ 815 
Δ) απόφαση του Υπουργού Μακεδονίας - Θράκης «Χαρα¬ 
κτηρισμός ως διατηρητέου του κτιρίου που βρίσκεται επί 

της Αγ. Δημητρίου 48, στη Θεσσαλονίκη και καθορισμός 
ειδικών όρων προστασίας και περιορισμών δόμησης» αυ¬ 
τού που ακυρώθηκε με την υπ’ αριθμ. 1561/2001 απόφα¬ 
ση του Συμβουλίου της Επικράτειας και επαναφέρουμε 
τα πράγματα στην προ της απόφασης κατάσταση. Κα¬ 
λούνται οι ενδιαφερόμενοι συνιδιοκτήτες να υποβάλουν 
προς την αρμόδια Πολεοδομική Υπηρεσία αίτηση και με¬ 
λέτη για την εκ νέου έκδοση άδειας κατεδάφισης του συ¬ 
γκεκριμένου κτιρίου για να εξεταστεί εξ υπαρχήςτο θέμα 
και υπό τις συνθήκες που έχουν διαμορφωθεί. 

2. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

3. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

4. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Φεβρουάριου 2005 

Ο ΥΠΟΥΡΓΟΣ 

ΝΙΚΟΛΑΟΣ ΤΣΙΑΡΤΣΙΩΝΗΣ 
-♦- 

Αριθ. 7627 πε (2) 

Παραχώρηση λωρίδας σε κοινή χρήση από το υπ’ αριθμ. 
336 γήπεδο, που βρίσκεται εντός ορίων οικισμού Νέας 
Φιλαδέλφειας του Δήμου Καλλιθέας Νομού Θεσσαλο¬ 
νίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 86 του από 14.7.1999 
Π.Δ/τος « Κώδικας βασικής πολεοδομικής νομοθεσίας» 
(ΦΕΚ 580Δ/1999). 

2) Τις διατάξεις του Ν. 2503/1997 «Διοίκηση, Οργάνωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις» (ΦΕΚ 107Α/1997). 

3) Τις διατάξεις του Ν. 2831/2000 «Τροποποίηση των 


διατάξεων του Ν. 1577/1985 (Γενικός Οικοδομικός Κανο¬ 
νισμός) και άλλες πολεοδομικές διατάξεις» (ΦΕΚ 140Α/ 
2000) και ειδικότερα του άρθρου 29. 

4) Τις διατάξεις της υπ’ αριθμ. 5631/26.7.2000 απόφα¬ 
σης του Γενικού Γραμματέα Περιφέρειας Κεντρικής Μα¬ 
κεδονίας και ειδικότερα της παρ. 3.Β.1.του άρθρου 1. 

5) Την υπ’ αριθμ. 3077/9.10.1986 απόφαση Νομάρχη 
Θεσσαλονίκης, με την οποία έγινε η ένταξη σε κατηγορία 
και ο καθορισμός ορίων του οικισμού Νέα Φιλαδέλφεια 
Νομού Θεσσαλονίκης με καθορισμό όρων και περιορι¬ 
σμών δόμησης, όπως αυτή τροποποιήθηκε με την υπ’ α- 
ριθ. 3910/25.9.1987 (ΦΕΚ 1163Δ/1986) απόφαση Νομάρ¬ 
χη Θεσσαλονίκης. 

6) Την από 5.10.2004 αίτηση του Χρήστου Ιασωνίδη, το¬ 
πογράφου μηχανικού. 

7) Την 40η πράξη/ 3η συνεδρία 1.3.2005 θετική γνωμο¬ 
δότηση του Περιφερειακού Σ.Χ.Ο.Π., Κεντρικής Μακεδο¬ 
νίας. 

8) Τις διατάξεις του άρθ. 29Ατου Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137Α/1985) που 
προστέθηκε με το άρθρο 27 του Ν. 2081/1992 (ΦΕΚ 
154Α/1992) και αντικαταστάθηκε με την παρ. 2α του άρ¬ 
θρου 1 του Ν. 2469/1997 (ΦΕΚ38Α/1997). 

9) Το γεγονός ότι από τις κανονιστικές διατάξεις της α¬ 
πόφασης αυτής δεν προκαλείται δαπάνη σε βάρος του 
κρατικού προϋπολογισμού ή του οικείου Ο.Τ.Α., αποφα¬ 
σίζουμε: 

Εγκρίνεται η παραχώρηση λωρίδας σε κοινή χρήση από 
το υπ’ αριθμ. 336 γήπεδο, με στοιχεία Γ-Δ-Η-Θ-Ι-Γ πλά¬ 
τους 8,00μ., που βρίσκεται εντός ορίων οικισμού Ν. Φιλα¬ 
δέλφειας του Δήμου Καλλιθέας Νομού Θεσσαλονίκης. 

Η παραπάνω ρύθμιση φαίνεται στο συνημμένο διά¬ 
γραμμα .κλίμακας 1:500, θεωρημένο από τη Δ/ντριατης 
ΔΙΠΕΧΩ Κεντρικής Μακεδονίας, που συνοδεύει την από¬ 
φαση αυτή. 

Η ισχύς της απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή και το διάγραμμα που τη συνοδεύει να 
δημοσιευθούν στην Εφημερίδα της Κυβερνήσεως. 

Θεσσαλονίκη, 4 Μαρτίου 2005 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗ ΓΙΑΝΝΗΣ 

Αριθ. 969 (3) 

Έγκριση για το χαρακτηρισμό χώρου Δημοτικού οικοπέ¬ 
δου, Τροποποίηση των όρων δόμησης και έγκριση πε¬ 
ριγράμματος, για την ανέγερση Κλειστού Γυμναστη- 
ρίου - Αίθουσας Πολλαπλών Χρήσεων για σχολική 
χρήση, εντός του οικισμού του Δήμου Πελασγίας Ν. 
Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ ' 

Έχοντας υπόψη: 

1. Τις διατάξεις του Ν.Δ/τος της 17.7.1923 (ΦΕΚ 228Α) 
«Περί σχεδίων πόλεων κ.λ.π.» και ειδικότερα τα άρθρα 1, 
2, 3,9 και 70 παρ. 1 αυτού. 

2. Τις διατάξεις του Ν. 1337/1983 (ΦΕΚ33Α) «Επέκταση 
των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις και ειδικότερα το άρθρο 26. 

3. Τις διατάξεις του Ν. 2503/1997 (ΦΕΚ 107Α) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις» και 
ειδικότερα το άρθρο 6 (παρ. 6β). 

4. Τις διατάξεις του Ν. 2508/1997 (ΦΕΚ 124Α) «Βιώσιμη 
οικιστική ανάπτυξη των πόλεων και οικισμών της χώρας 
και άλλες διατάξεις». 

5. Τις διατάξεις του άρθρου 29 του Ν. 2831/2000 (ΦΕΚ 
140Α) όπως ισχύει με το Ν. 3044/2002 (ΦΕΚ 197Α) «Τρο¬ 
ποποίηση των διατάξεων του Ν. 1577/1985 «Γενικός Οι¬ 
κοδομικός Κανονισμός» και άλλες πολεοδομικές διατά¬ 
ξεις», όπως τροποποιήθηκαν με το άρθρο 10 του Ν. 
3044/2002 (ΦΕΚ 197Α). 

6. Τις διατάξεις του Ν. 2508/13.6.1997 (ΦΕΚ 124Α’) και 
ειδικότερα το άρθρο 19 (3, 5), σύμφωνα με τις διατάξεις 
του Ν.Δ. της 17.7.1923, «Πολεοδομικές ρυθμίσεις για οι¬ 
κισμούς μέχρι 2000 κατοίκους». 

7. Τις διατάξεις του Π.Δ. 24.4.1985 (ΦΕΚ 181Δ7 
3.5.1985), όπως τροποποιήθηκε με Π.Δ. 14.4.1987 (ΦΕΚ 
133Δ’) και Π.Δ. 25.4.1989 (ΦΕΚ 293Δ’) «Τρόπος καθορι¬ 
σμού ορίων οικισμών μέχρι 2000 κατοίκους, κατηγορίες 
αυτών και καθορισμός όρων και περιορισμών δόμησης 
τους». 

8. Την Τ.Π. 6856/7.10.1988 απόφαση Νομάρχη για τον 
καθορισμό ορίων και κατηγοριοποίησηςτου οικισμού Πε- 
λασγίας (ΦΕΚ 6Δ'/11.1.1989). 

9. Τις υπ’ αριθμ. 76/23.6.2004 και 85/21.1.2004, αποφά¬ 
σεις του Δημοτικού Συμβουλίου του Δήμου Πελασγίας. 

10. Τη γνωμοδότηση του Σ.Χ.Ο.Π. Ν. Φθιώτιδας, Πρα¬ 
κτικό 11/2004 (θέμα 2ο). 

11. Τη γνωμοδότηση του Σ.Χ.Ο.Π. Ν. Φθιώτιδας, Πρα¬ 
κτικό 1/2005 (θέμα 4ο). 


12. Την υπ’ αριθμ. 506/26.1.2005 (561/26.1.2005) από¬ 
φαση Νομάρχη Φθιώτιδας περί εξουσιοδότησης των 
Βοηθών Νομάρχη για την άσκηση αρμοδιοτήτων και την 
υπογραφή με ένδειξη «Με εντολή Νομάρχη» των σχετι¬ 
κών πράξεων που αφορούν αντικείμενα των Διευθύνσεων 
της Νομαρχιακής Αυτοδιοίκησης Φθιώτιδας. 

13. Το γεγονός ότι πρόκειται για κοινωφελή εγκατάστα¬ 
ση και θα συμβάλει στην αύξηση των υποδομών της εκ¬ 
παίδευσης στην περιοχή. 

14. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολογι¬ 
σμού του Δήμου Πελασγίας, αποφασίζουμε: 

1. Την έγκριση για το χαρακτηρισμό δημοτικού οικοπέ¬ 
δου, τροποποίηση όρων δόμησης και έγκριση περιγράμ¬ 
ματος, για την ανέγερση Κλειστού Γυμναστηρίου - Αίθου¬ 
σας Πολλαπλών Χρήσεων για σχολική χρήση, εντός του 
οικισμού του Δήμου Πελασγίας, όπως σημειώνεται στο 
συνημμένο θεωρημένο διάγραμμα. Συγκεκριμένα πρό¬ 
κειται για το χαρακτηρισμό του χώρου, που σημειώνεται 
με τα στοιχεία (Α, Β, Γ, Δ, Ε, Ζ, Η, Α) στο διάγραμμα κλ. 

1:250, που συνοδεύει την παρούσα απόφαση, την έγκρι¬ 
ση περιγράμματος με στοιχεία (α, β, γ, δ, α) και την καθο¬ 
ρισμό όρων δόμησης όπως παρακάτω: 

• Εμβαδόν οικοπέδου: 4.217,50 τ.μ. με στοιχεία (Α, Β, Γ, 
Δ, Ε,Ζ, Η, Α) 

• Χρήση: Χώρος Σχολικών Αθλητικών Εγκαταστάσεων 

• Αρτιότητα: 500 τ.μ. 

• Ποσοστό Κάλυψης: 40% 

• Συντελεστής Δόμησης: 0,40 

• Μέγιστο'Υψος: 11,00 μ 

• Όροφοι: Δύο (2) 

• Γραμμή Δόμησης: όπως εμφανίζεται στο τοπογραφι- 
κό διάγραμμα που συνοδεύει τις υπ’ αριθμ. 76/2004 και 
85/2004 αποφάσεις του Δημοτικού Συμβουλίου Πελα- 
σγίας (Ελάχιστες απαιτήσεις από τον Ο.Σ.Κ. ως προς τις 
πλάγιες αποστάσεις: 5 μ) 

• Περίγραμμα: Όπως σημειώνεται στο τοπογραφικό 
διάγραμμα κλ. 1:250, που συνοδεύει την παρούσα από¬ 
φαση, με στοιχεία (α, β, γ, δ, α). 

Η απόφαση αυτή με το συνημμένο της διάγραμμα να 
δημοσιευθεί στην Εφημερίδα της Κυβερνήσεως. 

Λαμία, 28 Φεβρουάριου 2005 

Ο Νομάρχης κ.α.α. 

Ο Αντινομάρχης 
ΠΑΝΑΓΙΩΤΗΣ ΡΙΖΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο υπ’ αριθμ. ΦΕΚ 474/7.5.1993 τεύχος Δ' που δημοσι- 
εύθηκε η υπ’ αριθμ. 996/10.2.1993 απόφαση του Νομάρ¬ 
χη Χαλκιδικής, για τον καθορισμό των ορίων αιγιαλού-πα¬ 
ραλίας στη θέση «Λιμάνι Αμμουλιανής», γίνεται διόρθωση 
στην απόφαση του Νομάρχη στην ημερομηνία της από¬ 
φασης από το εσφαλμένο: 

«Αρναία 1 Φεβρουάριου 1993», 

στο ορθό: 

«Αρναία 10 Φεβρουάριου 1993». 

Επίσης από 30.9.1992 έκθεση της Επιτροπής καθορι¬ 
σμού των ορίων αιγιαλού - παραλίας, δημοσιεύεται ολό¬ 
κληρη, επειδή στο υπ’ αριθμ. ΦΕΚ 474/7.5.1993 τεύχος Δ', 
δημοσιεύθηκε μόνο η Απόφαση του Νομάρχη, χωρίς την 
έκθεση. 


ΕΚΘΕΣΗ 

Της επιτροπής καθορισμού των οριογραμμών αιγιαλού 
- παραλίας και θέσεων αμμοληψίας και παλαιού αιγιαλού 
σύμφωνα με την υπ’ αριθμ. 0208/181/26.4.1982 κοινή α¬ 
πόφαση Υπουργών Προεδρίας Κυβερνήσεως και Οικονο¬ 
μικών. Καθορισμός για πρώτη φορά των ορίων αιγιαλού 
κ.λπ. στη θέση «Λιμάνι Αμμουλιανής» προ της ιδιοκτησίας 
Κοινότητας αγροτεμαχίου 1249. 

Πολύγυρος 30.9.1992 οι υπογράφοντες: 

1. Γεωργάκα Νίκη, Οικον.Έφορος Αρναίας, ως Πρόε¬ 
δρος, 

2. Δημήτριος Λαγόπουλος, Δ.Τ.Υ. Ν. Χαλκιδικής, ως μέ¬ 
λος, 

3. Δημήτριος Πάίζης, Σημ/ρος Π.Σ., Λιμενάρχης κ.δ., ως 
μέλος, 

που αποτελούν την επιτροπή καθορισμού των ορίων αι- 
γιαλού παραλίας και παλαιού αιγιαλού σύμφωνα με το άρ¬ 
θρο 74 του Π.Δ. 636/1977 και της 5812/1984 απόφασης 
του Νομάρχη Χαλκιδικής (άρθρο 63 παρ. 1 του Π.Δ. 636/ 
1977), μετά από αυτοψία στην παραπάνω περιοχή στις 
30.9.1992 ύστερα από την υπ’ αριθμ. 7438/23.9.1992 πρό¬ 
σκληση του Προέδρου, αφού λάβαμε υπόψη: 


1. Την από 18.9.1992 αίτηση της Κοινότητος με την ο¬ 
ποία ζητείται ο καθορισμός των ορίων του αιγιαλού - πα¬ 
ραλίας κ.λ.π. στην περιοχή αυτή. 

2. Το Τοπογραφικό - υψομετρικό διάγραμμα που συ¬ 
ντάχθηκε 20.8.1992 από τον Πετρούς Αλέξανδρου σε 1 
(μία) πινακίδα με κλίμακα 1:500, ελέγχθηκε στις 30.9.1992 
από τον υπάλληλο της Δ.Τ.Υ.Ν. Χαλκιδικής Δημήτριο Λα- 
γόπουλο και θεωρήθηκε στις 30.9.1992 από τον Προϊστά¬ 
μενο της Δ.Τ.Υ.Ν. Χαλκιδικής όπως ορίζειτο άρθρο 20 του 
Ν. 719/1977. 

3. Τις διατάξειςτου Α.Ν. 2344/1940 όπως τροποποιήθη¬ 
κε και συμπληρώθηκε μεταγενέστερα και τη σχετική Δι¬ 
καστική και Διοικητική Νομολογία. 

4. Την αντίληψη που σχηματίστηκε από την επί τόπου 
αυτοψία για το πλάτος της βρέχόμενης ζώνης της ξηράς 
και άλλων συναφών στοιχείων, δηλ.την μορφολογία της 
περιοχής την κατάσταση της ακτής και του θαλάσσιου 
χώρου, τις καιρικές συνθήκες που επικρατούν στην πε¬ 
ριοχή αυτή Λιμάνι Αμμουλιανής Νομού Χαλκιδικής, απο¬ 
φασίζει: 

1 .Καθορίζει στο παραπάνω τοπογραφικό διάγραμμα: 

α. Την οριογραμμή του αιγιαλού με κόκκινη συνεχή πο¬ 
λυγωνική γραμμή 1,2, 3, 4.13 της οποίας οι κορυφές 

εξασφαλίζονται με συντεταγμένες του κρατικού τριγωνο¬ 
μετρικού δικτύου. 

β. Την οριογραμμή της παραλίας με κίτρινη συνεχή πο¬ 
λυγωνική γραμμή 1', 2', 3', 4', ..., 13' της οποίας οι κορυ¬ 
φές εξασφαλίζονται ομοίως. 

2. Αποφαίνεται ότι δεν υπάρχει παλαιός αιγιαλός. 

3. Καθορίζεται ζώνη παραλίας 10.00 μ. επειδή δεν εξυ¬ 
πηρετούνται οι σκοποί της παρ. του άρθρου 7 του Α.Ν. 
2344/1940. 

Η Επιτροπή 

Η Πρόεδρος 
ΝΙΚΗ ΓΕΩΡΓΑΚΑ 

Τα Μέλη 

ΔΗΜ. ΛΑΓΟΠΟΥΛΟΣ - ΔΗΜ. ΠΑΪΖΗΣ 

(Από την Κτηματική Υπηρεσία Χαλκιδικής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





